|  |
| --- |
| A kurzus kódja: BBN-FIL-101.77 |
| A kurzus megnevezése: ***Európai etika a keleti rendszerváltásban - filmek filozófiája*** |
| A kurzus megnevezése angolul: East-European Ethics - A Philosophy of Films |
| A kurzus előadója: Krokovay Zsolt ny. habil. egy. docens ([krokovayzsolt@yahoo.com](mailto:krokovayzsolt@yahoo.com)) |
| Fogadóóra: megbeszélés szerint |
| A kurzus célja: sajátos bevezetés bölcsész és jogász BA hallgatók számára az európai értékek filozófiai vizsgálatához. Tárgya az európai etika, nem szokványos megközelítésben. Ad egy meghatározást az etikára ("az erkölcsi gondolkodás filozófiai tanulmányozása"), amit voltaképpen a fogalom jellemzésének nevezhetünk. Igyekszik nyílt vitában kampányolni európai értékek, a szabadelvű demokrácia, a jogállam mellett, már amennyire a humanitások általában és a filmek önmagukban alkalmasak erre. Egyetemünkön a hatvanas évek végétől Andrzej Wajda és a csehszlovák új hullám filmjei jelentős szerepet játszottak "kommunista" hazánk kritikus gondolkodású diáksága, a későbbi demokratikus ellenzék és közönsége, Kelet-Közép Európa rendszerváltása számára. A kiválasztott hét filmből az első és az utolsó lengyel. A varsói felkelés hadseregének tragikus bukásának és a Solidarność reményteljes napjainak legendás filmje Miloš Forman, Jiří Menzel és Vera Věra Chytilová fanyar vígjátékait fogja közre. Mi ezeknek a filmeknek az erkölcsi gondolkodása, ha tetszik, "filozófiája", s mitől európai ez az etika? A kurzus erre a kérdésre próbál választ keresni az akkori idők hét filmjének részletei és a kurzus tárhelyén elérhetővé tett olvasmányok, Bibó István, Adam Michnik, Václav Havel és Kis János írásai alapján. |
| A jegyszerzés módja: hallgatói kommentár (és e-hsz), felolvasás, írásbeli vizsga |
| Követelmények: a vizsga feltétele 3 kommentár (vagy azokat pótló e-hsz) egy-egy film kapcsán; az írásbeli vizsga hét kérdésének megválaszolása az olvasmányok és az adott film alapján (hatot vázlatban, egyet oldalnyi esszében). Többletpontokat érnek a hallgatói konferencián felolvasható írások, illetve a hallgatói kommentárok. Lásd még a kurzus  tárhelyét:  https://drive.google.com/drive/folders/1qh\_zdcqwk1k4X-mnp9CKnGbMp4ltHXJt?usp=sharing  I. Az egyes alkalmak témái   1. A kurzus felépítése 213 2. Andrzej Wajda: Hamu és gyémánt 220 3. Miloš Forman: Fekete Péter 227 4. Miloš Forman: Egy szöszi szerelmei 305 5. Jiří Menzel: Szigorúan ellenőrzött vonatok 312 6. Jiří Menzel: Szeszélyes nyár 319 7. Věra Chytilová: Játék az almáért 326 8. Andzej Wajda: A vasember 402   Hallgatói fórum  Házi konferencia  Tanári összefoglaló előadások  Korai vizsga néhány hallgató számára 521  II. Hallgatói kommentárok  **Ezekből vagy pótlásukból legalább 3 a vizsga feltétele.**  A teljes film előzetesen letölthető a kurzus tárhelyéről, de egy-egy alkalommal csak részletek közös megnézésére van mód. A kommentár a mozi (és később az előadások) közben írható vagy otthonról hozható (fél) papírlap (nagyjából 7 sorban) a témáról, a tanításról, az egyetemről, bármiről. Minden ilyen kommentár pusztán darabszám alapján számít bele a vizsgába. Célja a hallgató gondolkodásának jelzése. Titkos követelmény nincs. Minden alkalom végén, de legalább a film (később az előadás) után adható személyesen a tanár kezébe, aki - úgy hiszi - elolvasásával többnyire segítséget kap. Egyenes vonallal kiemeli a fontos, érdekes, elgondolkodtató elemeket (bár nem mindig ért egyet a gondolattal). Hullámos vonal jelzi esetenként, hogy a dolog (szerinte) nem világos, a stílus nem kóser, az adat vagy tény-állítás téves. Olykor a helyesírást is javítja. A vizsgán legalább 1 pont elérése esetén 9 darab ér 5, 7 ér 4, 5 ér 3, 3 ér 2 pontot. A darabszám növelhető e-hozzászólásokkal.  III. E-hozzászólások  A tanári postaládába küldhetők, a hallgató vizsgája előtti napig, kommentárjai darabszámának növelésére, 2 oldalas hozzászólásként, valamelyik témáról, szokványos csatolt Word-szövegben, tárgyát így jelölve: Bakó Manó (név) erről és erről.  IV. A vizsga  Három választható időpontban 7 kérdésből áll 60 percben (a nulladik a ráadás). Pótlap nincs. A hallgató gondolkodásával kapcsolatban nincs semmiféle követelmény. A sikeres válaszok utalnak a megadott vizsgaolvasmányokra alapján, Egy kérdés választható, ebből 1 oldal terjedelemben írható esszé, ez 5 pontot érhet. A többi 6+1 válasz a másik oldalon elférő vázlat. Amelyik utal a megfelelő olvasmányokra, az 1 pontot ér, amelyik teljes, kettőt. Ha valaki elér 3 pontot, sikeres a vizsgája. Többletpontokkal a jeles 17, a jó 10, a közepes 7 pont.  V. Vizsgaolvasmányok  Az egyes témák közös és ajánlható (X) olvasmányait lásd az előzetesekben. A legtöbbet felteszem a kurzus tárhelyére. Az igényes hallgató könyvtárba jár, s folyóiratot, könyvet vesz kézbe. Legalábbis egy régi felfogás alapján.  VI. Előadások  Igény esetén a hallgatók 10-15 perces előadásokat vitathatnak meg a kurzus egy-egy témájáról. Ezek tervezetét e-hozzászólásként küldhetik el március 15-e határidővel. A tervezetek és a ténylegesen megtartott előadások növelik a kommentárok darabszámát. A maradék időpontokban sor kerülhet tanári előadásokra is.  VII. Személyes megbeszélés  Minden alkalom után mód van egyéni kérdések rövid tisztázására. Más időpontban - a vizsgaidőszakban is - e-postán (krokovayzsolt@yahoo.com), illetve megbeszélés szerint. |